钦定古今图书集成/明伦汇编/氏族典/第127卷 > 陈琳
## 钦定古今图书集成/明伦汇编/氏族典/第127卷 > 陈琳

按《兴化府志》：“琳字玉畴，彦回侄孙。弘治丙辰进士，改
庶吉士，授监察御史。遇事侃侃不避。督南畿学政，上
疏陈端本修政十五事，咸切治体。正德初，逆瑾乱政，
顾命大臣刘健、谢迁并去位，言官戴铣等被逮。琳上
惜老成、宥狂直以全圣德疏谪揭阳县丞。瑾诛，起嘉
兴府同知，寻擢知府。未几，晋山东提学副使，擢河南”
布政司参政，又擢广东左、右布政。嘉靖初，录先朝言
事淹滞诸臣，琳拜都察院右副都御史，巡抚江西。改
南京大理寺卿，升南京兵部右侍郎。卒，谕祭葬。